<classify> BODI ya Mikopo ya Wanafunzi wa Elimu ya Juu HESLB imetangaza orodha ya awamu ya tatu yenye jumla ya wanafunzi wa mwaka kwanza 4,785 waliopata mikopo yenye thamani ya Sh bilioni 14.3 bilioni. Kutokana na orodha hiyo sasa imefanya jumla ya wanafunzi wa mwaka wa kwanza waliopata mikopo yenye thamani ya Sh bilioni 162.86 hadi sasa kufikia 46,838.Orodha ya kwanza ilitolewa Oktoba 17 mwaka huu na ilikuwa na wanafunzi wa mwaka wa kwanza 30,675 waliopata mikopo yenye thamani ya Sh bilioni 113.5. Orodha ya pili ilitolewa Oktoba 26 mwaka huu ikiwa na wanafunzi wa mwaka wa kwanza 11,378 waliopangiwa mikopo yenye thamani ya Sh bilioni 35.06. Taarifa iliyotolewa jana na Mkurugenzi Mtendaji wa HESLB, Abdulrazaq Badru imeeleza kuwa wanafunzi waliopata mikopo katika awamu ya tatu wanaweza kupata taarifa zao kupitia akaunti walizotumia kuomba mkopo maarufu kama SIPAStudents Individual Permanent Account. Pamoja na SIPA, Badru alisema majina yote ya waombaji waliofanikiwa kupangiwa mikopo katika awamu hii ya pili yanapatikana katika mtandao wa HESLB wa uombaji mkopo na tovuti ya Bodi go.tz.Awamu hii ya tatu inajumuisha wanafunzi wahitaji ambao wamekamilisha taratibu za udahili pamoja na kukamilisha marekebisho ya maombi yao yaliyokuwa na dosari ... tutaendelea kufanyia kazi maombi yanayorekebishwa na wale wenye sifa watapangiwa,alisema.Kuhusu taratibu za malipo kwa wanafunzi, Badru alisema fedha za wanafunzi waliopata mikopo zimeshapelekwa vyuoni na vyuo vimeleekezwa kuhakikisha fedha zinawafikia wanafunzi walengwa mara wanapofika na kukamilisha taratibu za usajili. Serikali imeshatupatia Sh bilioni 125 ambazo tulikuwa tunazihitaji kwa ajili ya malipo ya robo ya kwanza ya Oktoba hadi Desemba mwaka huu, sisi tumeshatuma vyuoni na maofisa wetu wameanza kwenda vyuoni ili kukutana na wanafunzi na kutatua changamoto iwapo zitajitokeza,alisema. Badru alisema katika mwaka wa fedha 20192020, Serikali imetenga Sh bilioni 450 kwa ajili ya jumla ya wanafunzi 128,285.Kati yao, wanafunzi 83,285 ni wenye mikopo wanaoendelea na masomo ya mwaka wa pili, tatu na kuendelea.  <topic>: KITAIFA 